கேள்வி: ஆல்கா யாக்னிக் - துவக்க கால வாழ்க்கை பற்றி தகவல் சொல்.
பதில்: யாக்னிக் 1966 மார்ச் 20 அன்று கொல்கத்தா ஒரு குஜராத்தி குடும்பத்தில் பிறந்தார். இவருடைய தந்தையின் பெயர் தர்மேந்திர சங்கர். தாயாரான சுபா இந்தியப் பாரம்பரிய இசைப் பாடகியாவார். 1972 ஆம் ஆண்டு ஆறு வயதில், கல்கத்தாவின் ஆகாஷ்வாணி ( அனைத்திந்திய வானொலி ) நிகழ்ச்சிக்காகப் பாடத் தொடங்கினார். 10 வயதில், இவரின் தாயார் இவரை மும்பைக்கு குழந்தைப் பாடகியாக அழைத்து வந்தார். இவரது குரல் முதிர்ச்சியடையும் வரை காத்திருக்குமாறு அவருக்கு அறிவுறுத்தப்பட்டது, ஆனால் இவருடைய தாயார் தன் மகளை பாடகியாக்குவதில் உறுதியாக இருந்தார். அடுத்த முறை யாக்னிக் தனது கொல்கத்தா விநியோகத்தரிடமிருந்து ராஜ் கபூர் (இந்தி நடிகர்) ஒரு அறிமுகக் கடிதத்தைப் பெற்றுவந்தார். பெண்ணின் குரலைக் கேட்ட கபூர், பிரபல இசையமைப்பாளர் இலட்சுமிகாந்த்-பியாரேலால் ஒரு கடிதத்தைக் கொடுத்து அனுப்பினார். இவரின் குரலால் ஈர்க்கப்பட்ட லட்சுமிகாந்த், இவருடைய தாயாருக்கு இரண்டு வழிகளைக் காட்டினார் - உடனடியாக பின்னணி குரல் கலைஞராகப் பணியைத் தொடங்குவது அல்லது சிலகாலம் கழித்து பாடகியாகுவது; சுபா தனது மகளுக்கு இரண்டாவது வாய்ப்பைத் தேர்ந்தெடுத்தார். யாக்னிக் தான் ஒரு புத்திசாலி மாணவி என்றும், ஆனால் படிப்பில் விருப்பமில்லை என்றும் குறிப்பிட்டார்.
கேள்வி: ஆல்கா யாக்னிக் - கலைத்திறன் பற்றி விளக்கவும்.
பதில்: நான்கு வயதிலிருந்தே பாடத் தொடங்கிய இவர் தன் தாயாரையே தன் முதல் குருவாக குறிப்பிடுகிறார். யானிக் தன் தாயைத் தவிர, அல்கா கல்யாண்ஜி-ஆனந்த்ஜி, இலட்சுமிகாந்த்-பியாரேலால் ஆகியோரிடம் பாடக் கற்றுக்கொண்டார். இவர் பல வகைப் பாடல்களைப் பாடியிருந்தாலும், அல்காவின் கூற்றுப்படி, இவரது குரல் காதல் பாடல் வகைக்கு மிகவும் பொருத்தமானதாகும். மூத்த பாடகி லதா மங்கேஷ்கர் தனக்கான ஒரு உத்வேகமாகமாக அல்கா ஒப்புக்கொண்டுள்ளார். இவர் காதல், சோகம், துல்லிசை, கவர்ச்சி, குத்தாட்டப் பாடல்களைப் பாடியுள்ளார். இவர் தனது 4 வயதிலேயே பாடத் தொடங்கினார், இவரது பெரும்பாலான ஜோடிப் பாடல்கள் குமார் சானுவுடன் இணைந்து பாடப்பட்டன, அதைத் தொடர்ந்து உதித் நாராயண் மற்றும் சோனு நிகம் ஆகியோருடன் பாடியுள்ளார். இவர் குமார் சானுவுடன் அதிகபட்ச காதல் பாடல்களையும், உதித் நாராயணனுடன் அற்புதமானப் பாடல்களையும் பாடியுள்ளார். மேலும் இவர் 1990களின் பின்னணிப் பாடலின் மும்மூர்த்திகளாக குமார் சானு, உதித் நாராயண் ஆகியோருடன் சேர்த்து அறியப்படுகிறார்.
கேள்வி: ஆல்கா யாக்னிக் - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: யாக்னிக் 1989 ஆம் ஆண்டு சில்லாங்கைச் சேர்ந்த தொழிலதிபர் நீரஜ் கபூரை மணந்தார், இவருக்கு சயீஷா என்ற மகள் உள்ளார். 2024 ஆம் ஆண்டு இவர் கேட்கும் திறனை இழந்தார்.
கேள்வி: ஆல்கா யாக்னிக் - விருதுகளும் பரிந்துரைகளும் பற்றி தகவல் சொல்.
பதில்: யாக்னிக் தான் பாடிய பாடல்களுக்காக சிறந்த பெண் பின்னணிப் பாடகருக்கான தேசியத் திரைப்பட விருது ஹம் ''ஹைன் ரஹி பியார் கே'' (1993) படத்தில் இடம்பெற்ற "கூங்கட் கி ஆட் சே" மற்றும் ''குச் குச் ஹோத்தா ஹை (இந்தித் திரைப்படம்)'' படத்தில் இடம்பெற்ற குச் குச் ஹோதா ஹை" ஆகிய பாடங்களுக்காக பெற்றுள்ளார். இவர் பாடிய பாடல்களுக்காக சிறந்த பெண் பின்னணிப் பாடகிக்கான சாதனை ஏழு பிலிம்பேர் விருதுகளைப் பெற்றுள்ளார் மேலும் வங்காள திரைப்பட பத்திரிகையாளர்கள் சங்க விருதுகளை இருமுறை பெற்றுள்ளார். இசைத்துறையில் யாக்னிக் ஆற்றிய பங்களிப்பிற்காக, 2019 ஆம் ஆண்டில் லதா மங்கேஷ்கர் விருது இவருக்கு வழங்கப்பட்டது. மேலும் இவர் விருதுகளுக்கான முப்பத்தேழு பரிந்துரைகளைப் பெற்று சாதனை படைத்துள்ளார்.